Üllar Lanno

Üllar Lanno (sündinud 8. jaanuaril 1969) on Eesti riigiametnik ja arst. 

Üllar Lanno on lõpetanud 1993. aastal Tartu Ülikooli arstiteaduskonna üldarsti kutsega. 

Otseselt arstina töötas ta pärast seda ühe aasta jooksul Mustamäe haiglas (1993–1994) narkoosiarsti residendina.Kadri Kuulpak. Terviseameti eksjuht taastab arstikutset! Üllar Lanno: 30 aastaga on tekkinud palju uusi ravimeid. Nendes orienteeruda oli väljakutse! Õhtuleht.ee, 29.12.2021. Järgnesid juhtivad ametikohad Tartu Ülikooli Kliinikumis, Põhja-Eesti Regionaalhaiglas, Helsingi Ülikooli keskhaiglas, Hollandi ravimiuuringute kontsernis Stickares ja meditsiinitarvikute ettevõttes Instrumentarium OY. 

Aprillist 1997 kuni juulini 2004 töötas ta Toyota Baltic ASi turundusdirektorina. 

Juulist 2004 kuni jaanuarini 2006 oli ta SA Merimetsa Tervisekeskus juhatuse esimees. Aastatel 2006–2007 juhtis ta Eesti Kohtuarstlikku Ekspertiisibürood ja 2008–2020 Eesti Kohtuekspertiisi Instituuti. 

Tema juhtimisel asutati esmatasandi ja eriarstiabi andev Merimetsa TervisekeskusViljar Voog. Plekid Üllar Lanno revääril: kadunud narkootikumid ja poliitreklaam patsientidele Õhtuleht.ee, 06.09.2021. ning rajati Eesti Kohtuekspertiisi Instituudi peahoone. 

Alates 1. oktoobrist 2020 kuni 20. septembrini 2021 oli ta Terviseameti peadirektor. 6. septembril 2021 teatas Lanno, et astub suvel 2021 aset leidnud terviseameti ravimite külmlao ülessoojenemise ja ravimite (sh koroonavaktsiinide) hävimise tõttu ametist tagasi.Terviseameti peadirektor Üllar Lanno lahkub ametist Riigikantselei.ee. Vaadatud 26.01.2026.

2022. aasta juunis asus ta tööle Confido Clinic OÜ juhatuse liikmena.Kadi Heinsalu. Üllar Lanno liitus Confido meeskonnaga Meditsiiniuudised. 06.09.2022.

Ennistanud arstikutse, on ta alates 2. juunist 2022 terviseameti tervishoiutöötajate registris registreeritud üldarstinaHenry Mölder. Terviseameti endine juht Üllar Lanno leidis uue töö Delfi Ärileht. 08.09.2022.Üllar Lanno Tervishoiutöötajate registris. Vaadatud 26.01.2026. ning töötab ühtlasi (2026. aasta jaanuari seisuga) Merelahe Tervisekeskuse juhatuse esimehe Riin Lanno perearstinimistu juures abiarstina.Arstid ja vastuvõttude ajad Merelahe Tervisekeskus. Vaadatud 26.01.2026.

29. veebruaril 2024 kinnitas Sihtasutuse Narva Haigla nõukogu Üllar Lanno Narva haigla juhiks.

 Viited 

Välislingid
"Vilja küsib | Terviseameti juht Üllar Lanno viib homme valitsusse uue meetmete paketi. Kas maski kandmine muutub kohustuslikuks?" Eesti Päevaleht, 1. november 2020

Kategooria:Eesti riigiametnikud
Kategooria:Tartu Ülikooli arstiteaduskonna vilistlased
Kategooria:Sündinud 1969